*Математика дулкыннарында.*

(Математика атналыгында 6-7 сыйныф укучылары арасында уздырылган математик ярыш).

Уен башында 7шәр кешелек 2 команда төзелә. Моның өчен һәр класстан да капитаннар сайлана. Капитаннарга сорау бирелә:

* *Укытучы сиңа “2”ле куясын белә торып контроль эшеңне кемгә күчертер идең?*

Капитаннар сайлаган кешеләр штурманнар булалар. Штурманнарга сорау бирелә:

* *Класста кемгә син үзеңә ышанган кебек ышанасың?*

Штурманнар сайлаган укучылар лоцманнар булалар. Лоцманнарга сорау бирелә:

* *Класста кемгә ышанып сер сөйләргә була?*

Лоцманнар сайлаган укучылар радистлар булалар. Радистларга сорау бирелә:

* *Класстагы иң мәрхәмәтле укучы кем?*

Шул рәвешле врачлар сайлана. Врачларга сорау:

* *Класстагы иң юмарт кеше кем?*

Шулай коклар билгеләнә. Кокларга сорау:

* Класстагы иң шук, иң җитез укучы кем?

Юнгалар билгеләнә. Шундый тәртиптә 7шәр кешелек 2 команда җыела. Команда әгъзаларының башларына “капитан”, “радист” һ.б. лар язылган моряк фуражкалары кидерелә.

*Капитаннарга сораулар.*

1. Укучы кибеттә 9 ручка, һәрберсе 6 сумлык берничә дәфтәр һәм 3 карандаш алырга теләгән. Сатучы аңа 58 сумлык чек язып биргән. Укучы чекка карау белән сатучыга аның ялгышканын әйтеп биргән. Укучы ялгышны исәпләмичә генә ничек белә алган?
2. Класста 36 укучы. Малайлар кызлардан 3кә күбрәк. Класста ничә малай һәм ничә кыз? *(була алмый)*
3. Урам буйлап 100 өй тезелгән. Мастер аларга 1дән алып 100гә кадәр номерлар сугарга тиеш. Моның өчен ул бик күп цифрлар әзерли. Мастерга ничә 9лык кирәк булыр? *(20)*
4. Барлык икеурынлы так саннарның тапкырчыгышы нинди цифрга тәмамлана? *(5)*

 *Лоцманнарга сораулар.*

1. 22 шырпы кулланып иң зур мәйданлы турыпочмаклык төзергә.
2. Подноска 10 предмет куярга һәм лоцманнарга күрсәтергә. Аннары җыеп куярга. Лоцманнар истә калганнарын язалар.
3. Исемнәрендә сан булган нинди әдәби әсәрләр беләсез?

*Радистларга сораулар.*

1. Дөресләп язарга:

*Акитаметам – рәннәф ысаштап, акитемфира – акитаметам ысаштап.*

1. Кроссвордны саннар язып тутырырга:

|  |  |  |  |  |  |  |
| --- | --- | --- | --- | --- | --- | --- |
|  |  |  |  | а |  |  |
|  |  | л |  |  |  |
|  |  |  | т |  |
|  |  | ы |  |  |  |

1. Телеграф баганалары арасы 50шәр метр. 500 метр озынлыктагы җиргә ничә багана куярга туры килер? *(11)*

*Врачларга бирем.*

Музыка астында командаларга физкультминутка ясатырга.

*Штурманнарга сораулар.*

1. 15 шырпыдан *метр* сүзе язарга.
2. Әгәр тәүлекнең узган өлеше калган өлешеннән 2 тапкыр ким булса, хәзер сәгать ничә булыр? *(8)*
3. Корабльгә керосин салырга кирәк. 10 литрлы бидон керосин белән тулы. 7 һәм 2 литрлы буш бидоннар бар. Керосинны 5 л итеп 2 савытка ничек салырга була?
4. Каршы команда капитанының буен чамалап әйтергә.

*Кокларга сораулар.*

1. 3 телем ипине кыздырырга кирәк. Табага 2 телем ипи сыя. 1 телемнең 1 ягын кыздырырга 1 минут вакыт кирәк. 3 телемнең дә 2 ягын кыздыру өчен иң әзе ничә минут вакыт кирәк? *(3)*
2. Кокларга конфетлар салынган савыт күрсәтергә. Коклар савытта ничә конфет икәнен чамалап әйтәләр.
3. *Математика* сүзеннән яңа сүзләр ясарга.

*Юнгаларга сораулар.*

1. Тегермәнче тегермәнгә килгән. Һәр почмакта ул 3әр капчык күргән, һәр капчыкта 3әр песи утыра, һәр песинең дә 3әр баласы бар. Тегермәндә ничә аяк бар? *(2)*
2. Үрдәкләр оча: берсе алда, икесе артта, берсе артта, икесе алда, берсе икесе арасында һәм өчесе бер рәттә. Барлыгы ничә үрдәк? *(3)*
3. Тасмадан чамалап 1 метр озынлыктагы кисәк кисеп алырга.

*Уен барышында һәр дөрес җавап өчен командага 1 балл куела барыла. Шул рәвешле җиңүче команда ачыклана.*

*Әлмәт районы Мәмәт урта мәктәбенең 1нче категорияле математика укытучысы Гыйләҗева Миләүшә Әхәт кызы.*